Diari Oficial de la Generalitat Valenciana


Sumari del DOGV 9381, del 12-07-2022 (2022/6363)

RESOLUCIÓ de 29 de juny de 2022, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.1, apartats d) i i), de la Llei 8/2021, de 30 de desembre, de pressupostos de la Generalitat per a l'exercici 2022, en el capítol 7 del programa 612.60, Despeses diverses, per import d'20.420.559,52 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6363


Data del document
:   29-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juny de 2022, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.1, apartats d) i i), de la Llei 8/2021, de 30 de desembre, de pressupostos de la Generalitat per a l'exercici 2022, en el capítol 7 del programa 612.60, Despeses diverses, per import d'66.632.017,52 euros. [2022/6363]  
En els successius acords adoptats pel Consell Rector del Consorci València 2007, les tres administracions consorciades (Administració general d'Estat, Generalitat Valenciana i Ajuntament de València) es van comprometre a assumir el deute de la mercantil TCA ECDFII INVESTMENT, SARL, (TCA) de conformitat amb els percentatges establits en l'article 14.2 dels Estatuts del Consorci València 2007 (40 % Administració general de l'Estat, 40 % Generalitat Valenciana i 20 % Ajuntament de València).  
El passat 9 de febrer es va arribar a un nou acord entre el Consorci València 2007 i la mercantil TCA en el qual es va aprovar la imputació de pagaments i el calendari per a dur-los a terme en relació amb el deute vençut i impagat que, en aqueixa data, ascendia a 64.116.208,10 euros, als quals cal sumar 2.843.750,43 euros dimanants del procediment 1049/2014 seguit en el Jutjat de Primera Instància número 7 de València, i 140.469,26 euros derivats de l'Acord de l'Audiència Provincial de València en peça separada 80/2015 sobre costos del procediment anterior. D'acord amb el seu percentatge de participació, la Generalitat ha d'assumir un total de 59.608.652,52 euros. Havent-se ja satisfet el primer pagament de 19.957.3297 euros corresponents a l'anualitat 2021, queda pendent el segon que ascendeix a 80.829.176,52 euros.  
En tractar-se de despeses incloses en els supòsits recollits en l'article 22 1, apartats d) i i) de la vigent llei de pressupostos, i amb la finalitat de liquidar la part que correspon a la Generalitat, dotant el Consorci València 2007 de recursos suficients per a fer front al deute amb la mercantil TCA i als imports derivats dels procediments judicials, és procedent incrementar la dotació del capítol 7 del programa 612.60, Despeses diverses, per un import d'71.580.665,52 euros, per a la inclusió de la línia de transferència T1053 «Finançament del deute entitat TCA ECDFII INVESTMENT, SARL», a finançar amb càrrec a la previsió de resultat de l'exercici corrent.  
En conseqüència, i en virtut del que disposa l'article 22.2 de la Llei 8/2021, de 30 de desembre, de pressupostos de la Generalitat per a l'exercici 2022, i el que preveu l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
Primer i únic  
Autoritzar una ampliació de crèdit en l'aplicació 15.80.12.689.07.3 per import d'38.023.016,52 euros, per a la inclusió de la línia de transferència al Consorci València 2007, T1053, amb les dades descriptives que es detallen a continuació:  
  
Codi: T1053  
 Denominació: finançament del deute entitat TCA ECDFII INVESTMENT, SARL  
Import: 43.647.980,52 Beneficiaris previstos: Consorci València 2007.  
  
Publicar dades: sí  
 Descripció i finalitat: finançar el pagament del deute amb l'entitat TCA ECDFII INVESTMENT, SARL i imports derivats dels procediments judicials  
Aportació Generalitat no condicionada: 38.775.701,52  
Aportació externa: 0,00  
  
  
València, 29 de juny de 2022.- El sotssecretari de la Conselleria d'Hisenda i Model Econòmic (p.d., Resolució 08.06.22, DOGV 9360): Daniel González Serisola.